cyanic-selkie/wikianc huggingface dataset:
கொண்டம்பட்டி சடையப்ப சுவாமி கோயில்
கொண்டம்பட்டி சடையப்ப சுவாமி கோயில் தமிழ்நாட்டில் நாமக்கல் மாவட்டம், கொண்டம்பட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சடையப்பசாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆர்தர் ஆ. வில்சன்
'''ஆர்தர் ஆ. வில்சன்''' தமிழ் சினிமாவின் ஒளிப்பதிவாளர்களுள் ஒருவராவார். இவர் பல தமிழ்ப் படங்களில் பணியாற்றியுள்ளார். அவை "இணைந்த கைகள்" "சுந்தர புருஷன்","சொல்லாமலே","ஜோடி", "என் சுவாச காற்றே", "பூவெல்லாம் உன் வாசம்" ரிதம், அன்பே சிவம்,பஞ்சதந்திரம்,வானத்தைப் போல,வி.ஐ.பி,ஷாஜகான்,'."ஆனந்தம்", "ஜி", இம்சை அரசன் 23ம் புலிகேசி (திரைப்படம்), பம்மல் கே. சம்பந்தம் (திரைப்படம்), அவன் இவன் மற்றும் நான் கடவுள். சரவணா, பத்ரா,சிம்ஹா, தாமு போன்ற தெலுங்குப் படங்களிலும் இவர் ஒளிப்பதிவாளராக பணியாற்றியுள்ளார்.
மேற்கோள்கள்
பகுப்பு:தமிழ்த் திரைப்பட ஒளிப்பதிவாளர்கள் பகுப்பு:வாழும் நபர்கள் பகுப்பு:இந்தியத் திரைப்பட ஒளிப்பதிவாளர்கள் பகுப்பு:தமிழ்நாட்டுத் திரைப்பட ஒளிப்பதிவாளர்கள் பகுப்பு:1968 பிறப்புகள்
கான்முகம்மது இப்ராகிம்
கான்முகம்மது இப்ராகிம் (Khanmohammad Ibrahim, பிறப்பு: சனவரி 31. 1946), இறப்பு: நவம்பர் 12 2007 இந்தியத் துடுப்பாட்ட அணியின் மேனாள் துடுப்பாட்டக்காரர். இவர் 17 தேர்வுத் துடுப்பாட்டப் போட்டிகளிலும், 18 முதல்தர துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:1946 பிறப்புகள் பகுப்பு:2007 இறப்புகள் பகுப்பு:1919 பிறப்புகள் பகுப்பு:இந்தியத் தேர்வுத் துடுப்பாட்டக்காரர்கள்
வேளாண்மைக் கொள்கை
வேளாண்மைக் கொள்கை (Agricultural policy) உள்நாட்டு வேளாண்மையைப் பற்றியும் அயல்நாட்டு வேளாண்மைப் பொருள்களை இறக்குமதி செய்தல் பற்றியுமான சட்டங்களின் தொகுதியாக விவரிக்கப்படுகிறது.அரசுகள் உள்நாட்டு வேளாண் விளைபொருள் சந்தையில் குறிப்பிட்ட விளைவுகளை உருவாக்க கொள்கைகளைக் கடைபிடிக்கின்றன. எனவே, வேளாண் கொள்கைகள் பயிரிடல், கால்நடை, கானியல், வேளாண் விளைபொருள்களைக் கையாளலும் சந்தைப்படுத்தலும் சார்ந்த செயல்பாடுகளை மேம்படுத்த பின்பற்றும் வழிமுறைகளாகும் என 2017 இல் அக்ரோவே முன்வைக்கிறார். வேளாண் கொள்கைகளுக்கு குறிப்பிட்ட முன் இலக்குகளும் நோக்கங்களும் உண்டு. இவை தனி ஒருவராலோ அரசாலோ குறிப்பிட்ட விளைவுகளை அடைய உ ருவாக்கும்  வழிமுறையாகும். இது தனியரின் நலத்துக்காகவும் சமூக நலத்துக்காகவும் ஒட்டுமொத்த நாட்டுப் பொருளியல் முன்னேற்றத்துக்காகவும் அமையலாம். வேளாண் கொள்கைகள் வேளாண்மை விளச்சல் சார்ந்த முதன்மை, துணை, மூன்றாம்நிலை செயல்முறைகளைக் கருத்தில் கொள்கின்றன. இதனால் ஏற்படும் விளைவுகள், நிலையான விலை, உறுதிப்படுத்திய பொருள் வழங்கல், விளைபொருள் தரம், விளைபொருள் தேர்வு, சரியான நிலப் பயன்பாடு அல்லது தொடர்ந்த வேலைக்கான உறுதிப்பாடு போன்றவை அமையலாம்.
வேளாண்மைக் கொள்கை சார்ந்த சிக்கல்கள்
வேளாண் கொள்கையின் ஆழமான சிக்கல்களின் வகைகளை அறிய உதவும் ஆத்திரேலிய வேளாண்வளப் பொருளியல் வாரியத்தின்  " ஆத்திரேலிய, நியூசிலாந்து வேளாண் பொருளியல்"  எனும் கட்டுரையில் தொழிலகமுறை வேளாண்மையில் தாம் சந்திக்கும் முதன்மையான அறைகூவல்களாகவும் சிக்கல்களாகவும் பின்வரும் காரணிகளைக் கூறுகிறது:
சந்தைப்படுத்தல் அறைகூவல்களும் நுகர்வோர் சுவை வேறுபாடுகளும்
உலகளாவிய சந்தைப்படுத்தல் அறைகூவல்கள் பல்வேறு காரணிகளால் சிக்கலடைந்துள்ளன. பன்முகப்பட்ட நுகர்வோர் நயப்பு வேறுபாடுகளும் சந்தைப்படுத்தலில் தம் விளைவைக் கணிசமாகச் செலுத்துகின்றன.
பன்னாட்டு தொழில்வணிகச் சூழல்
பன்னாட்டுத் தொழில்வணிக்கச் சூழலை உலகச் சந்தை நிலைமைகள், தொழில்வணிகத்துக்கான தடையரண்கள், தொற்றுத் தனிப்படுத்தலும் தொழிநுட்பமும் சார்ந்த அரண்கள், உலகளாவிய போட்டியில் அமையும் போட்டித்திறமும் சந்தைசார் நல்லெண்ணமும்,  உயிரியல் காப்புறுதிக்கான மேலாண்மை, இறக்குமதிகளைத் தாக்கும் சிக்கல்கள், ஏற்றுமதி சார்ந்த நோய்ப்பரப்புநிலை ஆகியவை மட்டுபடுத்துகின்றன.
உயிரியல் காப்புறுதி
உயிரியல் காப்புறுதி யை தீங்குயிர்கொல்லிகளும் மாட்டு கடற்பஞ்சு மூளை நோய் அல்லது பித்துறு மாட்டுநோய், பரவைக் காய்ச்சல், கால்-வாய்த் தொற்றுநோய், கிச்சிலி இலைப்பிளவு நோய், கரும்புப் புழுதி நோய் போன்ற நோய்களும் கட்டுபடுத்துகின்றன.
அகக் கட்டமைப்பு
போக்குவரத்து, துறைமுகங்கள், தொலைத்தொடர்பு ஏந்துகள், ஆற்றல்வளம், பாசன ஏற்பாடுகள் போன்ற அகக் கட்டமைப்புகள் வேளான் தொழில் வணிகத்தைக் கட்டுபடுத்துகின்றன.
மேலாண்மைத் திறமைகளும் தொழிலாளர் கிடைப்பும்
வேளாண் தொழில் திட்டமிடலிலும் பெருகிவரும் சந்தை விழிப்புணர்வும் கூடுதலான தேவைகளை உருவாக்கியிருப்பதாலும், கணினி, புவியிருப்பு காட்டும் அமைப்புகள், சிறந்த உழவியல் மேலாண்மை ஆகிய புதிய தொழில்நுட்பங்களைக் கையாளவேண்டியிருப்பதாலும் தர்கால பண்ணை மேலாளர்கள் மேலும் திறம்பட பணியாற்ற வேண்டும். எடுத்துகட்டுகளாக, திறமையான தொழிலாளர்கலுக்கான பயிற்சி, தொழிலக வேளை அறுபடாமல் நிகழ, வேலைசார்ந்த உச்சத் தேவைகளைக் கருதி, அதர்கேற்ற தொழிலாளர் வழங்கலைப் பெறும் அமைப்புகளை உருவாக்கல்,  புதிய தொலைத்தொடர்புக் கருவிகளைப் பயன்கொள்ளல்,  சந்தை வாய்ப்புகளை ஆய்வு செய்தல், நுகர்வோர் தேவைகளை முன்கணித்தல், நிதி மேலாண்மை உட்பட்ட தொழில்வணிக மேலாண்மையைத் திட்டமிடல், புதிய அண்மைப் பண்ணை நுட்பங்களைஆய்தல்லிடர் மேலாண்மைத் திறமைகள்  ஆகியவற்றைக் கூறலாம்.
ஒருங்கிணைப்பு
இன்று வேளாண்மை ஆராய்ச்சியிலும் புத்துருவாக்கத்திலும் மிகவும் தொடர்பொருத்தமான தேசிய செயல்நெறிமுறை நிகழ்ச்சிநிரல் தேவைப்படுகிறது;  அரசின் ஆராய்ச்சி முதலீடுகள் வேளாண் வேலை சார்ந்த வளர்ச்சி நிகழ்ச்சிநிரலை உருவாக்கும் தனியார்த்துறை ஆராய்ச்சியாளரோடு முனைப்பாக ஈடுபட்டு செயலாற்ற வேண்டிய தேவை ஏற்பட்டுள்ளது; தொழில்துறைகளுக்கிடையிலான ஆராய்ச்சிச் செயல்பாடுகளில் கூடுதல் ஒருங்கிணைப்பு தேவைப்படுகிறது;  எதிர்காலத்தில்  மனிதவள முதலீடு செய்யும்போது திறமை வாய்ந்த ஆராய்ச்சியாளர் குழுவுக்கும் சேர்ந்து கூடுதல் முதலீடு செய்யவேண்டும்.
தொழில்நுட்பம்
தொழில்நுட்ப ஆராய்ச்சி, தகவமைப்பு, விளைச்சல்திறம், மரபியலாகத் திருத்திய பயிர்கள், முதலீடுகள் ஆகிய வளர்தொழில்நுட்பங்கள் வேளாண் கொள்கையில் பலசிக்கல்களை உருவாக்குகின்றன.
நீர்வளங்கள்
அணுகுரிமை, நீர்வணிகம், சுற்றுச்சூழல் நலங்களுக்கான நீர் ஒதுக்கீடு, நுகர்வுப் பயன்பாட்டுக்கான நீரை சுற்றுச்சூழலுக்கு மறு ஒதுக்கீடு செய்தல், நீர் வாயிலைத் தேடி ஒதுக்கிடு செய்யும் நீர்வளக் கணக்குகாட்டல் போன்றவை நீர்வளங்களை வேளாண்மைக்குப் பயன்படுத்தலில் சிக்கலை உருவாக்குகின்றன.
வளங்களை அணுகும் சிக்கல்கள்
கள இயற்கை வள மேலாண்மை, உயிரியல் பன்மைக் காப்பும் மேம்படுத்தலும்,  வேளாண் விளைச்சல்சார் வளங்களின் நீடிப்புதிறமும் நில உரிமையாளர் பொறுப்புகளும் வேளாண் வளங்களை அணுகும் சிக்கல்களை உருவாக்குகின்றன.
வறுமை ஒழிப்பு
உலகளாவிய நிலையில் ஊரகப் பகுதிகளில் வாழும் 75% ஏழை எளிய மக்களுக்கு உணவளிக்கும் மிகப் பெரிய தொழிலாக வேளாண்மையே விளங்குகிறது. எனவே, வளரும் நாடுளில் வேளாண் வளர்ச்சியை பேணுதலே வேளான்கொள்கையின்முதன்மையான குறிக்கோளாகும். மேலும், அண்மையில் கடல்கடந்தநிலை வளர்ச்சி நிறுவனம் வெளியிட்டுள்ள இயற்கைவளக் கண்ணோட்ட ஆய்வுக் கட்டுரை ஏழை மக்கள் வேளான்வேலையைச் செய்யும் வாய்ப்புகளை மேம்படுத்த, ஊரகப் பகுதிகளில் நல்லதொரு அகக் கட்டமைப்பும், கல்வியும் விளைவுமிக்க தகவல் பரிமாற்றமும் கட்டாயத் தேவைகளாகும் எனக் கூறுகிறது.
உயிரியல் காப்புறுதி
தொழிலகமுறை வேளாண்மை சந்திக்கும் உயிரியல் காப்புறுதி அக்கறைகளைப் பின்வருமாறு விளக்கலாம்.
வெளி இணைப்புகள்
பகுப்பு:வேளாண்மை அரசியல் பகுப்பு:வேளாண்பொருளீயல்
இந்தியாவின் மாநிலங்கள் வாரியாகத் தெலுங்கு பேசும் மக்கள்
பகுப்பு:திராவிட மொழிகள்
பாம்பாறு (கேரளா)
பாம்பாறு கேரளத்தின் இடுக்கி மாவட்டத்தில் உள்ள ஆனைமுடியில் உருவாகும் ஆறு. இது இரவிக்குளம் தேசியப்பூங்காவினூடாகப் பாய்ந்து சின்னாறு கானுயிர் காப்பகப் பகுதிக்குள் ஓடுகிறது. கூட்டாறு என்ற இடத்தில் சின்னாற்றுடன் கலக்கிறது. பாம்பாறு, கபினி, பவானி ஆகியனவே கேரளத்தில் பாயும் 44 ஆறுகளுள் கிழக்கு நோக்கிப் பாயும் ஆறுகளாகும். சின்னாறு தமிழக எல்லைக்குள் அமராவதி என்றழைக்கப்படுகிறது. இது கரூர் அருகே காவிரி ஆற்றுடன் கலக்கின்றது. தூவானம் அருவி இவ்வாற்றின் குறிப்பிடத்தக்க அருவியாகும்.
பகுப்பு:காவிரியின் துணை ஆறுகள்
அம்போன் தீவு
thumb|275x275px| [[மலுக்கு தீவுகள்|மாலுகு தீவுகளின் மையத்தில் உள்ள அம்போன் தீவு ]] அம்போன் தீவு இந்தோனேசியாவின் மாலுகு தீவுகளின் ஒரு பகுதியாகும். தீவின் பரப்பளவு 775 km2        மற்றும் இந்த தீவு மலைப்பாங்கான,நன்கு நீர்ப்பாசனம் உள்ள, வளமான பகுதியாகும். அம்போன் தீவு இரண்டு பிரதேசங்களைக் கொண்டுள்ளது - தெற்கே அம்போன் நகரம் மற்றும் வடக்கே மத்திய மாலுகு ரீஜென்சியின் பல்வேறு மாவட்டங்கள். பிரதான நகரம் மற்றும் துறைமுகம் அம்போன் (2014 மக்கள் தொகை 368,987), இது மாலுகு மாகாணத்தின் தலைநகராகவும் உள்ளது, அதே நேரத்தில் அம்போன் தீவில் அமைந்துள்ள மாலுகு தெங்கா ரீஜென்சியின் மாவட்டங்கள் 2014 மக்கள் தொகை 132,377 ஆகும். அம்போனில் ஒரு  விமான நிலையம் உள்ளது மற்றும் பட்டிமுரா பல்கலைக்கழகம் மற்றும் திறந்த நிலை பல்கலைக்கழகம் (டெர்புகா பல்கலைக்கழகம்), மாநில பல்கலைக்கழகங்கள் மற்றும் ஒரு சில தனியார் பல்கலைக்கழகங்கள் உள்ளன, அவற்றில் தாருஸ்ஸலாம் பல்கலைக்கழகம் (தாருஸ்ஸலாம் பல்கலைக்கழகம், யு.என்.டி.ஏ.ஆர்) மற்றும்  கிறிஸ்டன் இந்தோனேசியா மாலுகு பல்கலைக்கழகம் (யுகேஐஎம்) ஆகியவை அடங்கும்.
புவியியல்
2010 ஆம் ஆண்டு மக்கள்தொகை கணக்கெடுப்பில் தீவின் மக்கள்தொகை (கோட்டா அம்போன், கெகாமதன் லீஹிட்டு, கெகாமதன் லீஹிட்டு பாரத், மற்றும் கெகமாதன் சலாஹுட்டு)441,000 க்கும் குறைவாக இருந்தது, ஆனால் 2014 வாக்கில் 500,000 க்கு மேல். உயர்ந்துள்ளது
காலநிலை
சராசரி வெப்பநிலை 27 °C  , அரிதாக 22 °C. குறிப்பாக கிழக்கு பருவமழைக்குப் பிறகு அதிக மழை பெய்யும், மேலும் இந்த தீவு அடிக்கடி சூறாவளியால் பாதிக்கப்படக்கூடியது. ஈரமான பருவம் (அக்டோபர் முதல் ஏப்ரல் வரை) மேற்கு பருவமழை காலத்துடன் ஒத்துப்போகிறது.
புள்ளிவிவரங்கள்
thumb| தென்கிழக்கு மாலுகு தீவுகளிலிருந்து பாரம்பரிய உடையில் ஒரு பெண் அம்போனீஸ் கலப்பு மலாய்-பபுவான் பின்னணியைக் கொண்டவர்கள் ஆவர். அவர்கள் பெரும்பாலும் கிறிஸ்தவர்கள் அல்லது முஸ்லிம்கள். தீவின் பிரதான மொழி அம்போனீஸ் மலாய், இது அம்போனீஸ் என்றும் அழைக்கப்படுகிறது. இது மத்திய மாலுகுவின் வர்த்தக மொழியாக வளர்ந்தது மற்றும் மாலுகுவில் மற்ற இடங்களில் இரண்டாவது மொழியாக பேசப்படுகிறது. போர்ச்சுகிஸ் என்று அழைக்கப்படும் பழைய கிரியோல் வர்த்தக மொழி பயன்பாட்டில் இல்லை .முஸ்லிம்கள் மற்றும் கிறி ஸ்துவர் இடையே தீவில் மத பிரச்சனைகளும் உள்நாட்டு அம்போனீஸ் மற்றும்  புலம்பெயர்ந்தவர்களின் இடையே மற்றும் இனவியல் பிரச்சனைகளும் உள்ளன
காலனித்துவ சகாப்தம்
இரண்டாம் உலகப் போரில் 1942 இல் நடந்த அம்போன் போரில் இம்பீரியல் ஜப்பானிய படைகள் நேச நாட்டுப் படைகளிடமிருந்து கைப்பற்றப்பட்ட ஒரு முக்கிய டச்சு இராணுவ தளத்தின் தளமாக அம்பன் நகரம் இருந்தது. லாஹா படுகொலையில் 300 க்கும் மேற்பட்ட நட்பு நாடுகளின் சுருக்கமான மரணதண்டனை இந்த போரைத் தொடர்ந்து வந்தது.
சுதந்திரம் பெற்றதிலிருந்து மோதல்கள்
இந்தோனேசியா 1945-49ல் சுதந்திரம் பெற்றது. இன மற்றும் மத பதட்டங்களின் விளைவாக, ஜனாதிபதி சுகர்னோ இந்தோனேசியாவை ஒரு ஐக்கிய நாடாக மாற்றியதால், இந்தோனேசிய அரசாங்கத்திற்கு எதிரான கிளர்ச்சியின் காட்சியாக அம்போன் இருந்தது, இதன் விளைவாக 1950 ல் தெற்கு மாலுகு குடியரசின் கிளர்ச்சி ஏற்பட்டது.
மேற்கோள்கள்
பகுப்பு:மலுக்கு தீவுகள்
தர்பாரா சிங்
தர்பாரா சிங் (Darbara Singh, பெப்ரவரி 10, 1916 — மார்ச்சு10, 1990) சூன் 6, 1980 முதல் அக்டோபர் 10, 1983 வரை பஞ்சாபின் முதலமைச்சராக பொறுப்பாற்றியவர். இந்திய தேசிய காங்கிரசின் தலைவர்களில் ஒருவர்.
விடுதலை இயக்கத்திலும் மாகாண அரசியலிலும்
சர்தார் தர்பாரா சிங் பஞ்சாபின் அமிருதசரசு மாவட்டத்தில் ஜண்டியாலா என்றவிடத்தில் ஜாட் நிலக்கிழார் சர்தார் தலீப் சிங் ஜோகல் குடும்பத்தில் பிறந்தார். இவர் அமிருதசரசில் உள்ள கால்சா கல்லூரியில் கல்வி கற்று விடுதலைப் போராட்டத்தில் ஈட்பாடு கொண்டார். இந்திய தேசிய காங்கிரசின் சார்பில் வெள்ளையனே வெளியேறு போராட்டங்களில் பங்கேற்று பல முறை சிறை சென்றார்.
இந்தியப் பிரிவினைக்குப் பின்னர் இடம்பெயர்ந்த மக்களுக்கு ஏதிலி முகாம்களை ஒருங்கிணைப்பதில் பங்கேற்றார். 1946 முதல் 1950 வரை ஜலந்தர் காங்கிரசு கட்சியின் தலைவராக பொறுப்பேற்று பின்னர் பஞ்சாப் மாநில செயற்குழுவில் பொதுச் செயலராக (1953-56) பணியாற்றினார். 1957 முதல் 1964 வரை மாநில கட்சித் தலைவராகவும் பணியாற்றினார். 1952 முதல் 1969 வரை பஞ்சாப் சட்டமன்றத்தில் உறுப்பினராக இருந்தார். அச்சமயம் வேளாண்மை, வளர்ச்சி, உள்துறை அமைச்சுப் பொறுப்புக்களை வகித்துள்ளார்.
முதலமைச்சர்
1980இல் நடந்த மாநிலத் தேர்தல்களில் நகோதரிலிருந்து சட்டப் பேரவைக்குத் தேர்ந்தெடுக்கப்பட்டார். பெப்ரவரி 17, 1980இல் முதலமைச்சராகப் பொறுப்பேற்றார். 1980களில் பஞ்சாபில் காலிஸ்தான் தனிநாடு கோரிக்கை வலுப்பெற்று வன்முறை மிகுந்த போராட்டம் நடைபெற்று வந்தது. சலந்தரிலிருந்து வெளிவந்துகொண்டிருந்த பஞ்சாப் கேசரி செய்தித் தாள்களின் தலைவர் லாலா ஜகத் நாராயண் படுகொலை செய்யப்பட்டார். அடுத்து காவல்துறை துணைத் தலைமை ஆய்வாளர் அவதார் சிங் அத்வால் பொற்கோயில் வளாகத்தில் கொல்லப்பட்டார். தீவிரவாத இயக்கத்தின் வன்முறைச் சம்பவங்கள் கூடிவந்ததால் தர்பாராசிங் அமைச்சரவை பதிவி விலகியது; சூன் 6, 1983 அன்று குடியரசுத் தலைவர் ஆட்சி அறிவிக்கப்பட்டது.
நடுவண் அரசுக்கு மீளுதல்
1984இல் மாநிலங்களவைக்குத் தர்பாராசிங்  தேர்ந்தெடுக்கப்பட்டார். உட்கட்சி விவகாரங்களில் பல சிக்கல்களைத் தீர்க்க பெரிதும் உதவி புரிந்தார்.
உசாத்துணைகள்
1. Harjinder Singh Dilgeer, SIKH TWAREEKH (Sikh History in Punjabi in 5 volumes), Sikh University Press, Belgium, 2007.
2. Harjinder Singh Dilgeer, SIKH HISTORY (in English in 10 volumes), Sikh University Press, Belgium, 2010-11.
3. Rajya Sabha 'Brief Biographical Sketch 1952-2003' http://rajyasabha.nic.in/rsnew/pre_member/1952_2003/s.pdf
பகுப்பு:பஞ்சாபின் முதலமைச்சர்கள் பகுப்பு:1916 பிறப்புகள் பகுப்பு:1990 இறப்புகள் பகுப்பு:5வது மக்களவை உறுப்பினர்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:பஞ்சாபி மக்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:11வது மக்களவை உறுப்பினர்கள்
சின்னாறு (ஆனைமலை)
சின்னாறு ஆனைமலையில் உற்பத்தியாகி வரும் ஒரு ஆறு. இது கேரள மாநிலத்தின் இடிக்கி மாவட்டத்தில் உள்ளது. 18 கி.மீ நீளமான சின்னாறு தமிழக-கேரளத்தின் ஒரு பகுதியில் எல்லையாக உள்ளது.
சோலைக்காடுகளின் வழியே பாய்ந்து செல்லும் இந்த ஆறு கூட்டாறு என்ற இடத்தில் பாம்பாற்றுடன் இணைகிறது. தமிழக எல்லையை அடைந்ததும் இது அமராவதி ஆறு என்றழைக்கப்படுகிறது.
பகுப்பு: கேரள ஆறுகள்
டேவிட் எசு. செரிதன்
'''டேவிட் எசு. செரிதன்' (David S. Sheridan'')  ஒரு முறை பயன்படுத்திக் கழிக்கும் நெகிழி பெருமூச்சுக்குழல் செருகுக் குழாயை கண்டுபிடித்தவராவார். 1908 ஆம் ஆண்டு சூலை மாதம் 10 ஆம் நாள் அமெரிக்காவின் புரூக்ளின் நகரில் இவர் பிறந்தார்.
உருசியாவிலிருந்து அமெரிக்காவில் குடியேறிய அடோல்ஃப் மற்றும் அன்னா சாகோலோஃப் ஆகியோரின் ஆறு மகன்களில் டேவிட் இரண்டாவதாகப் பிறந்தார். 1939 ஆம் ஆண்டு இவர் தனது பெயரை சாகோலோஃப் என்பதிலிருந்து செரிதனாக மாற்றினார். 8 ஆம் வகுப்பு வரை மட்டுமே இவர் பள்ளியில் படித்தார். தனது தந்தை மற்றும் சகோதரர்களுடன் சேர்ந்து கடினமான மரத் தொழிலில் வேலைக்குச் சென்றார்.
டேவிட் செரிதன் நவீனமான ஒருமுறை மட்டும் பயன்படுத்திக் கழிக்கும் நெகிழி பெருமூச்சுக்குழல் செருகுக் குழாயை கண்டுபிடித்தார். மூச்சு பெருங்குழலுள் செருகப்படும் இக்குழாய்கள் இப்போது வழக்கமாக அறுவைச் சிகிச்சைகளில் பயன்படுத்தப்படுகின்றன செரிதனின் இக்கண்டுபிடிப்பு ஆயிரக்கணக்கான உயிர்களைக் காப்பாற்ற பயன்படுகிறது.
செரிதன் ஐம்பதிற்கும் மேற்பட்ட மருத்துவ கருவி காப்புரிமைகளை வைத்திருந்தார். 1940 ஆம் ஆண்டுகளில் நவீன ஒருமுறை பயன்படுத்தி நீக்கும்  வடிகுழாயைக் கண்டுபிடித்த பெருமைக்குரியவராகக் கருதப்படுகிறார். வாழ்நாளில் செரிதன் நான்கு வடிகுழாய் நிறுவனங்களைத் தொடங்கி விற்றார்
ஜி. கே. மூப்பனார்
'''ஜி. கே. மூப்பனார்' (G. K. Moopanar'' ஆகஸ்ட் 19, 1931 - 	ஆகஸ்ட் 30, 2001) ஒரு தமிழக அரசியல்வாதி ஆவார்.
தஞ்சாவூர் மாவட்டம் கும்பகோணம் அருகே சுந்தரபெருமாள் கோவில் கிராமத்தில் பெரும்பண்ணையார் குடும்பத்தில் கோவிந்தசாமி மூப்பனார் செல்லத்தம்மாள் ஆகியோருக்கு புதல்வராக பிறந்தவர். இவரது உடன் பிறந்தோர் அறுவர் - சகோதரர்கள்: ஜி. ரெங்கசாமி மூப்பனார், ஜி.சம்பத் மூப்பனார், ஜி.சந்துரு மூப்பனார்; சகோதரிகள்: ராமாநுஜத்தம்மாள், சாந்தா அம்மாள், சுலோச்சனா அம்மாள். இவர் மனைவி பெயர் கஸ்தூரி.
டேவிட் எசு. செரிதன்
புத்தகங்கள்
பகுப்பு:2004 இறப்புகள் பகுப்பு:1908 பிறப்புகள் பகுப்பு:அமெரிக்கர்கள் பகுப்பு:மருத்துவக் கருவிகள்
ஜி. கே. மூப்பனார்
தமிழக சட்டபேரவை காங்கிரஸ் தலைவராக ஒருமுறையும், நான்கு முறை  நாடாளுமன்ற மாநிலங்களவை உறுப்பினராகவும், இரு முறை தமிழக காங்கிரஸ் தலைவராகவும், அகில இந்திய காங்கிரஸ் பொதுச் செயலாளராக எட்டாண்டுகளும் பணியாற்றிய இவர் கருத்து வேறுபாடால் தமிழ் மாநில காங்கிரஸ் என்ற கட்சியை நிறுவி அதன் தலைவராக பணியாற்றி இறுதியில் 30-8-2001 ல் காலமானார். இவரது மகன் ஜி.கே.வாசன்.சென்ற நடுவண் அரசின் கப்பல் மற்றும் போக்குவரத்து துறை அமைச்சராக இருந்தார்.
மேற்கோள்கள்
பகுப்பு:தமிழக அரசியல்வாதிகள் பகுப்பு:இந்திய அரசியல்வாதிகள் பகுப்பு:1931 பிறப்புகள் பகுப்பு:2001 இறப்புகள் பகுப்பு:தஞ்சாவூர் மாவட்ட நபர்கள் பகுப்பு:தமிழ் மாநில காங்கிரசு அரசியல்வாதிகள் பகுப்பு:இந்திய தேசிய காங்கிரஸ் அரசியல்வாதிகள்
முகம்மது உமர்
முல்லா முகமது ஒமர் முஜாஹித் (அல்லது முகமது உமர்) (பாஷ்தூ மொழி: ملا محمد عمر مجاهد, பிறப்பு 1959, கந்தஹார் அருகில் இறப்பு ஏப்ரல் 2013) ஆப்கானிஸ்தானின் தாலிபான் அமைப்பின் முன்னாள் தலைவர். தாலிபான்கள் இவரை நம்பிக்கைக்குரியவர்களின் தளபதி அல்லது முஸ்லிம்களின் உயர்ந்த தலைவர் என அங்கீகரித்திருந்தனர். 1996 முதல் 2001 வரை தாலிபான் ஆட்சி பதவியிலிருக்கும்பொழுது இவர் ஆப்கானிஸ்தான் நாட்டின் 11வது தலைவராக இருந்தார். 2001இல் நடந்த அமெரிக்காவின் ஆப்கான் தாக்குதலுக்கு பிறகு இவர் தலைமறைவானார். ஒசாமா பின் லாடனுக்கும் அல் காயிதாவிற்கும் உதவியதால் அமெரிக்க அரசால் தேடப்படும் குற்றவாளியாக அறிவிக்கப்பட்டார்.
இவர் ஒரு ஏழை குடும்பத்தில் பிறந்தார். இவர் குடும்பத்திற்கு எந்தவித அரசியல் தொடர்பும் கிடையாது. 1980களில் சோவியத் யூனியன் மற்றும் பொதுவுடமைவாத ஆப்கானிஸ்தான் மக்கள் குடியரசுக்கு எதிராக ஆப்கான் முஜாஹிதீனில் இவர் இணைந்தார். 1994ல் இவர் தாலிபானை தோற்றுவித்தார். 1995 ஆம் ஆண்டில் பெரும்பாலான தெற்கு ஆப்கானிஸ்தானை கைப்பற்றினார். 1996 ஆம் ஆண்டு செப்டம்பர் மாதத்தில் தாலிபான்கள் நாட்டின் தலைநகரான காபூலை கைப்பற்றினர். இவர் ஆப்கானிஸ்தானின் அமீராக பதவி வைத்த பொழுது எப்போதாவதுதான் கந்தகார் நகரை விட்டு வெளியே செல்வார். வெளியாட்களையும் இவர் எப்போதாவதுதான் சந்தித்துள்ளார். இவர் மிகவும் சிறிய அளவே பேசக்கூடியவர். கடுமையான வாழ்க்கைச் சூழ்நிலைகளில் வாழும் வழக்கத்தைக் கொண்டிருந்தார்.
செப்டம்பர் 11 தாக்குதலுக்குப் பிறகு ஒசாமா பின்லேடன் மற்றும் அல்கைதா தீவிரவாதிகளுக்கு புகலிடம் அளித்ததாக கூறப்பட்ட குற்றச்சாட்டின் காரணமாக ஐக்கிய அமெரிக்க அரசாங்கத்தால் தேடப்பட்டார். இவர் அமெரிக்கர்கள் ஆப்கானிஸ்தான் மீது படையெடுத்தபோது தப்பினார். பிறகு நேட்டோ தலைமையிலான சர்வதேச படைகள் மற்றும் புதிய ஆப்கானிஸ்தான் அரசாங்கத்திற்கு எதிரான தாலிபான் கிளர்ச்சியை இயக்கினார்.
2012-ம் ஆண்டு அமெரிக்க அதிபர், ஒபாமாவிற்கு இவர் எழுதியதாகக் கூறப்படும் கடித்தத்தில் அமைதியை விரும்புவதாக தெரிவிக்கப்பட்டுள்ளது.
உடல்நலக்குறைவால் 2013 ஏப்ரலில் இறந்தார் என 2015ம் ஆண்டு உறுதிப்படுத்தப்பட்டது.
சான்றுகள்
பகுப்பு:ஆப்கானித்தான் அரசியல்வாதிகள் பகுப்பு:1959 பிறப்புகள் பகுப்பு:1960 பிறப்புகள் பகுப்பு:2013 இறப்புகள் பகுப்பு:இருபதாம் நூற்றாண்டு பிறப்புகள்
இங்கோகம் பாலா தேவி
இங்கோகம் பாலா தேவி (Ngangom Bala Devi) ஓர் இந்திய கால்பந்தாட்ட வீராங்கனையாவார். 1990 ஆம் ஆண்டு பெப்ரவரி மாதம் 2 அன்று பிறந்தார். இசுக்காட்லாந்து பெண்கள் கால்பந்தாட்ட கூட்டிணைவுப் போட்டிகளில் விளையாடும் ரேஞ்சர்சு கால்பந்து அணியிலும் இந்தியப் பெண்கள் தேசிய கால்பந்தாட்ட அணியிலும் முன்கள வீரராக பாலா தேவி விளையாடி வருகிறார்.
வாழ்க்கைக் குறிப்பு
பாலா தேவி வடகிழக்கு இந்திய மாநிலமான மணிப்பூரில் பிறந்து வளர்ந்தார். கால்பந்தாட்டம் தேவியின் குடும்பத்தில் ஒரு மரபாகவே இருந்தது. தன் இளம் வயதிலேயே தேவி கால்பந்தாட்டத்தை ஆடத் தொடங்கினார். 11 வயதில் உள்ளூர் பெண்கள் கால்பத்தாட்டக் குழுவில் இணைந்து விளையாடத் தொடங்கினார். இவரது தந்தையின் பிரியமான பொழுது போக்குகளில் ஒன்றும் கால்பந்தாட்டமாகும். தேவி தனது தந்தை, மூத்த சகோதரர், இரட்டையரான சகோதரிகள் ஆகியோருடன் கால்பந்தாட்டம் ஆடிவந்தார். குறிப்பாக ஆண்களுடன் கால்பந்தாட்டம் ஆடியபடியே தேவி வளர்ந்தார். வலைப்பந்தாட்டம், எறிபந்தாட்டம் போன்ற விளையாட்டுகளையும் தேவி விளையாடி வந்தார். மணிப்பூர் மாநிலத்திலுள்ள ஓயினாம் நகரிலுள்ள ஓனம் தம்பல் மார்க் கல்லூரியில் தனது கல்வியை முடித்தார். குடும்பத்தில் பாலா தேவி மட்டுமே தொழில்முறை கால்பந்தாட்டம் ஆடுமளவுக்கு  உயர்ந்தார்.
லடிஸ் வீரமணி
நாடக உலகில்
கொழும்பு, ஜிந்துப்பிட்டி பிரதேசத்தில் இயங்கிய ‘மனோரஞ்சித கான சபா’விலிருந்து வெளிவந்த கலைஞர்களில் முன்னோடி நடிகவேள் லடிஸ் வீரமணி ஆவார். 1945 இல் மல்லிகா என்ற நாடகத்தின் மூலம் தனது நாடகவுலக பிரவேசத்தை மேற்கொண்டார்.
1954 ஆம் ஆண்டு இலங்கைக்கு வருகை தந்த கலைவாணர் என். எஸ். கிருஷ்ணன் - மதுரம் குழுவினருக்கு அளிக்கப்பட்ட வரவேற்பில் லடிஸ் வீரமணியின் நடிப்புக்காக "நடிகவேள்" என்ற பட்டத்தை வழங்கினார் என். எஸ். கே.
ஆரம்ப காலங்களில் இவரை நெறிப்படுத்தியவர்களில் மிக முக்கியமானவர் ஏ. இளஞ்செழியன். மற்றவர் முற்போக்கு இலக்கிய முன்னோடியுமான அ. ந. கந்தசாமி. அ. ந. கந்தசாமி எழுதிய ‘மத மாற்றம்’ என்ற நாடகம் தமிழ் நாடக மேடையில் ஒரு திருப்புமுனையாக அமைந்தது. ‘மதமாற்றத்தை’ சிறப்பாக நெறியாள்கை செய்தார் லடீஸ் வீரமணி. அ. ந. கந்தசாமி மகாகவியிடம் வீரமணியை அறிமுகப்படுத்தியதன் காரணமாக அவருக்காகவே கண்மணியாள்காதை என்ற வில்லுப்பாட்டை மகாகவி எழுதினார்.
83 இல் இலங்கையில் ஏற்பட்ட இனக் கலவரத்தின் பின் தமிழகத்திலிருந்தார் வீரமணி. அங்கிருந்து ஐரோப்பிய நாடுகளுக்குச் சென்று ‘கண்மணியாள்காதை’ என்ற வில்லிசை நிகழ்ச்சியை அங்கு நடத்தினார்.
வெளி இணைப்புகள்
பகுப்பு:ஈழத்துக் கலைஞர்கள் பகுப்பு:ஈழத்து நாடகாசிரியர்கள் பகுப்பு:இலங்கைத் தமிழ்த் திரைப்பட நடிகர்கள் பகுப்பு:ஈழத்து நாடக நடிகர்கள் பகுப்பு:வில்லிசைக் கலைஞர்கள் பகுப்பு:1995 இறப்புகள்
லீல் முற்றுகை (1940)
லீல் முற்றுகை (Siege of Lille) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு முற்றுகைச் சண்டை. இது பிரான்சு சண்டையின் ஒரு பகுதியாகும். மே 28 - ஜூன் 1, 1940ல் நடந்த இச்சண்டையில் பிரான்சின் முதலாம் ஆர்மி, நேச நாட்டுப் படைகளை இங்கிலாந்துக்குத் தப்பவிடாமல் அழிக்க விரைந்து கொண்டிருந்த நாசி ஜெர்மனியின் படைப்பிரிவுகளைத் தாமதப்படுத்தியது. இச்சண்டை லீல் நகருக்கு அருகில் நடைபெற்றது.
வெளி இணைப்புகள்
பகுப்பு:மேற்குப் போர்முனை (இரண்டாம் உலகப் போர்) பகுப்பு:1940 நிகழ்வுகள் பகுப்பு:பிரான்சின் வரலாறு
சாந்தகுமார்
சாந்தகுமார் (Shanta Kumar) (பிறப்பு: 12 செப்டம்பர் 1934) இந்திய மாநிலமான இமாச்சலப் பிரதேசத்தின் முன்னாள் முதலமைச்சரும், இந்திய நடுவண் அரசின் அமைச்சராகவும் இருந்தவர். சாந்தகுமார் பாரதிய ஜனதா கட்சியின் இமாச்சலப் பிரதேச மாநிலத் தலைவர்களில் ஒருவரும் ஆவார். 1989, 1998 மற்றும் 1999-ஆம் ஆண்டுகளில் இமாச்சலப் பிரதேசத்தின் காங்கிரா மக்களவைத் தொகுதியிலிருந்து இந்திய நாடாளுமன்ற மக்களவைக்கு மூன்று முறை தேர்ந்தேடுக்கப்பட்டவர்.
பிறப்பு
ஜெகன்நாத் சர்மா – கௌசல்யா தேவி இணையருக்கு 12 செப்டம்பர் 1934-இல் பிரித்தானிய இந்தியாவின் காங்ரா மாவட்டத்தில், கர்ஜாமுலா எனும் ஊரில் பிறந்தவர் சாந்தகுமார்.
அரசியல்
சாந்தகுமார் 1972 முதல் 1985 முடிய இமாச்சலப் பிரதேச சட்டமன்ற உறுப்பினராகத் தொடர்ந்து பதவி வகித்தவர். பின்னர் மீண்டும்1992 – 1992 முடிய இமாச்சலப் பிரதேச சட்டமன்ற உறுப்பினராக பதவி வகித்தவர். பாரதிய ஜனதா கட்சியின் சார்பாக சாந்தகுமார் இமாச்சலப் பிரதேசத்தின் முதலமைச்சராக 1977 முதல் 1980 முடியவும், பின்னர் 1990 முதல் 1992 முடிய இரண்டு முறை பதவி வகித்தவர். 1980 முதல் 1985 முடிய இமாச்சலப் பிரதேச சட்டமன்ற எதிர்கட்சித் தலைவராக பணியாற்றியவர்.
சாந்தகுமார் காங்கிரா மக்களவைத் தொகுதியிலிருந்து 1989, 1998 மற்றும் 1999 ஆகிய ஆண்டுகளில் நடந்த மக்களவைத் தேர்தல்களில் போட்டியிட்டு இந்திய நாடாளுமன்ற மக்களவை உறுப்பினராகவும், அடல் பிகாரி வாஜ்பாய் அமைச்சரவையில் 1999 முதல் 2004 முடிய ஊரக வளர்ச்சித் துறையில் மூத்த அமைச்சராகவும் பணியாற்றியவர்.
சாந்தகுமார் 2008-இல் இமாச்சலப் பிரதேசத்திலிருந்து, இந்திய நாடாளுமன்ற மாநிலங்களவைக்குத் தேர்ந்தேடுக்கப்பட்டார். 2014-இல் 16வது மக்களவை உறுப்பினராக காங்ரா மக்களவைத் தொகுதியிலிருந்து மீண்டும் தேர்ந்தெடுக்கப்பட்டார்.
மேற்கோள்கள்
பகுப்பு:1934 பிறப்புகள் பகுப்பு:வாழும் நபர்கள் பகுப்பு:13வது மக்களவை உறுப்பினர்கள் பகுப்பு:9வது மக்களவை உறுப்பினர்கள் பகுப்பு:12வது மக்களவை உறுப்பினர்கள் பகுப்பு:16வது மக்களவை உறுப்பினர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:இமாச்சலப் பிரதேச முதலமைச்சர்கள் பகுப்பு:மாநிலங்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள்
கல்லச்சுப் பொறி
கல்லச்சுப் பொறி (lithograph) என்பது அச்சுத் தொழிலில் பயன்படும் எந்திரமாகும். லித்தோ எனச் சொல்லப்படும் இவ்வகை எந்திரங்கள் மூலம் சுவரொட்டிகளும் பத்திரிக்கைகளும் அச்சிடப்படுகின்றன. கல் அல்லது உலோகத் தகட்டில் படங்களையும் எழுத்துக்களையும் பதித்து அச்சிடுவது லித்தோ முறையாகும். இதில் அச்சிடும் பகுதி மேடு பள்ளமில்லாது சமதளப் பரப்பாகவே இருக்கும் என்றாலும் இரு பகுதிகளுக்கும் வேதியியல் வேறுபாடு உண்டு. அச்சிடும் பகுதிகள் ஈரமாகும் போது நீரை விலக்கி மையை உறிஞ்சும். அச்சிடப்படாத பகுதிகள் நீரை உறிஞ்சி மையை விலக்கும்.
மேற்கோள்
பகுப்பு:அச்சுக்கலை
குத்சியா தோட்டம்
குத்சியா பாக் (Qudsia Bagh) என்பது இந்தியாவின் பழைய தில்லியில் அமைந்துள்ள 18 ஆம் நூற்றாண்டைச் சேர்ந்த ஒரு தோட்ட வளாகம் மற்றும் அரண்மனையாகும்.
வரலாறு
முகலாயப் பேரரசர் அகமது சா பகதூரின் தாயார் குத்சியாவுக்காக 1748 ஆம் ஆண்டில் குத்சியா பாக் கட்டப்பட்டது. பழைய தில்லி நகருக்கு வடக்கில் இவ்வளாகம் அமைந்துள்ளது. முன்னதாக இவ்வளாகம் ஓர் அற்புதமான அரண்மனையாகக் கருதப்பட்டது. பழுதடைவதற்கு முன்பாக இவ்வரண்மனை வாரிசு சொத்தாக இருந்தது. 1857 ஆம் ஆண்டு நடைபெற்ற இந்தியக் கிளர்ச்சி ஏற்பட்டபோது இவ்வரண்மனையில் பெரும் பகுதிகள் சேதமாக்கப்பட்டன. நுழைவாயில், சாகி பள்ளிவாசல் (பேரரசின்) மற்றும் தொழுவங்கள் மட்டும் இன்று அங்கு எஞ்சியிருக்கின்றன. இந்தியத் தொல்லியல் ஆய்வகத்தின் பதிவேடுகளில் இத்தோட்டம் ஒரு பாதுகாக்கப்பட்ட நினைவிடம் என்று பதிவு செய்யப்பட்டுள்ளதாக வரலாற்றாளர் அசன் சாபர் குறிப்பிட்டுள்ளார். குத்சியா பாக் என்ற பெயரை எம்.எம் அக்கர்வால் பூங்கா என்று பெயர் மாற்றம் செய்ய தில்லி மாநகராட்சி திட்டமிட்டது. ஆனால் பலமான எதிர்ப்புகள் கிளம்பின.
மேற்கோள்கள்
பகுப்பு:தில்லியின் வரலாறு பகுப்பு:தில்லி அரண்மனைகள்
குமார் இந்திரஜித்சிங்
குமார் இந்திரஜித்சிங் (Kumar Indrajitsinhji, பிறப்பு: சூன் 15. 1937), இறப்பு: மார்ச்சு 16 2011. துடுப்பாட்ட அணியின் முன்னாள் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 90 முதல்தர துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:1937 பிறப்புகள் பகுப்பு:2011 இறப்புகள் பகுப்பு:இந்தியத் தேர்வுத் துடுப்பாட்டக்காரர்கள்
பழைய வத்தலக்குணடு மகாபரமேஸ்வரி மாரியம்மன் கோயில்
பழைய வத்தலக்குணடு மகாபரமேஸ்வரி மாரியம்மன் கோயில் தமிழ்நாட்டில் திண்டுக்கல் மாவட்டம், பழைய வத்தலக்குணடு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மகாபரமேஸ்வரி மாரியம்மன் சன்னதியும், விநாயகர், ஆதிமாரியம்மன், நவகிரகம், காலபைரவர், சுப்பிரமணியர், மகாலெஷ்மி, துர்க்கையம்மன், சுந்தரேஸ்வரர், கன்னிமூலகணபதி, தட்சிணாமூர்த்தி, முத்தையாசுவாமி,. உபசன்னதிகளும் உள்ளன. இங்குக் கோயில் கல்வெட்டு உள்ளது. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. வைகாசி திருவிழா மாதம் முக்கிய திருவிழா நடைபெறுகிறது. உண்டு. வைகாசி மாதம் தேரோட்டம் நடைபெறுகிறது.
மேற்கோள்கள்
பகுப்பு:திண்டுக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வாலகில்யர்கள்
வாலகில்யர்கள், கட்டை விரலை விடச் சிறிய உருவமும், பெருந் தவ ஆற்றலும் கொண்ட 60,000 பேர் கொண்ட முனி கூட்டத்தவர்கள் ஆவார். வானுலகில் சுற்றித்திரியும் இவர்கள் சூரியனின் நண்பர்கள் ஆவர். பிரஜாபதியான காசிபர்  ஒரு முறை பெரும் வேள்வி செய்கையில், தேவர்களின் தலைவன் இந்திரன்,  வேள்விக்கான மரக்கட்டைகளுக்காக, ஒரு மிகப் பெரிய மலைக் காட்டையே பெயர்த்துக் கொண்டு வந்து கொடுத்தான்.
ஆனால் வாலகில்ய முனிவர்கள் அனைவரும் ஒன்று சேர்ந்து உலர்ந்த ஒரு மரத்தின் ஒரு துண்டை சிரமப்பட்டு தூக்கி வருவதைக் கண்ட இந்திரன், வாலகில்ய முனிவர்களைப் பார்த்து நகைத்து விட்டான். இதனால் கோபம் கொண்ட முனிவர்கள், இந்திரனை வெல்லும் ஆற்றல் படைத்த ஒருவன் காசிபர் மூலம் பிறப்பான் என சாபமிட்டார்கள்.
இந்திரன், வாலகில்ய முனிவர்களிடம் தான் செய்த தவறுக்கு மன்னிப்புக் கோரியதாலும், பிரம்மா இவ்விடயத்தில் தலையிட்டதன் பேரிலும், காசிபர் - வினதா இணையருக்கு பிறக்கும் கருடன், துவக்கத்தில் இந்திரனுக்கு எதிரியாகவும், பின் நண்பனாகவும் விளங்குவான் என சாபத்தை மாற்றினர்.
வெளி இணைப்புகள்
பகுப்பு:இந்து தொன்மவியல் மாந்தர் பகுப்பு:இந்து தொன்மவியல் பகுப்பு:இந்திய தொன்மவியல்
அக்டோபர் புரட்சி
அக்டோபர் புரட்சி (October Revolution) (Октя́брьская револю́ция) அல்லது சோவியத் இலக்கியத்தில் மாபெரும் அக்டோபர் சமவுடைமைப் புரட்சி (Great October Socialist Revolution) எனப்படும் (Вели́кая Октя́брьская социалисти́ческая револю́ция, Velikaya Oktyabr'skaya sotsialističeskaya revolyutsiya அல்லது பொதுவாக சிவப்பு அக்டோபர் அல்லது அக்டோபர் எழுச்சி அல்லது போல்செவிக் புரட்சி, எனப்படும்  போல்செவிக் முறியடிப்பு (Bolshevik Coup) என்பது விளாதிமிர் லெனினாலும் போல்செவிக் கட்சியாலும் தலைமை தாங்கிய மாபெரும் உருசியப் புரட்சியாகும். இது புனித பீட்டர்சுபர்கில் 1917 அக்தோபர் 25 (7 நவம்பர், 7 புதுமுறையில்)  ஆம் நாளன்று நிகழ்ந்த ஆயுதந் தாங்கிய எழுச்சியால் நிறைவேற்றப்பட்டது.
இது அதே ஆண்டில் நடந்த பிப்ரவரி புரட்சியைப் பயன்படுத்தியே அக்டோபர் புரட்சி வெற்றி கண்டது. பிப்ரவரி புரட்சி சார்மன்னர் ஆட்சிக்கு முடிவுகட்டித் தற்காலிக உருசிய அரசை உருவாக்கியது. இதே வேளையில், நகரத் தொழிலாளர்கள் சோவியத்துகளாக அணிதிரண்டனர்: இவற்றில் பங்கேற்ற புரட்சியாளர்கள் தற்காலிக உருசிய அரசையும் அதன் செயல்பாடுகளையும் தாக்கிப் பேசினர். அனைத்து உருசிய சோவியத்துகளின் பேராயம் உருவாகியதும் அது ஆட்சியமைப்பாகி, தனது இரண்டாம் கருத்தரங்கப் பிரிவை நடத்தியது. இது புதிய நிலைமைகளின் கீழ் போல்செவிக்குகளையும் இடதுசாரி சமவுடைமைப் புரட்சியாளர்கள் போன்ற பிற இடதுசாரிக் குழுக்களையும் முதன்மைப் பதவிகளுக்குத் தேர்ந்தெடுத்தது. இது உடனே உருசிய சமவுடைமை கூட்டாட்சி சோவியத் குடியரசை நிறுவும் முயற்சியைத் தொடங்கியது; இதுவே உலகின் முதல் சமவுடைமை அரசினைத் தானே அறிவித்த சமவுடைமை அரசாகும். சாரும் அவரது குடும்பமும் 1918 ஜூலை 17 இல் தூக்கில் இடப்பட்டனர்.
புரட்சியைப் போல்செவிக்குகள் தலைமை தாங்கி நடத்தினர்.அவர்கள் பெத்ரோபகிராது சோவியத்துகளுக்கு ஆர்வம் ஊட்டி ஆயுதந் தாங்கிப் போராடவைத்தனர். படைசார்ந்து புரட்சிக் குழுவின் கீழ் போல்செவிக் செம்படைகள் 1917 நவம்பர் 7 இல் அனைத்து அரசு கட்டிடங்களையும் கைப்பற்றித் தம் கைவசமாக்கினர். அவர்கள் மறுநாளே உருசியத் தலைநகராகிய பெத்ரோகிராதில் மாரி அரண்மனையில் இருந்த தற்காலிக அரசையும் கைப்பற்றினர்.
நெடுநாளாக தள்ளிபோட்ட உருசிய அரசமைப்பு சட்டமன்றத் தேர்தல் (1917 தேர்தல்) 1917 நவம்பர் 12 இல் நடத்தப்பட்டது. போல்செவிக்குகள் சோவியத்துகளில் பெரும்பான்மையாக இருந்த போதிலும், அவர்கள் மொத்தம் 715 இடங்களுக்கு 175 இடங்களில் மட்டுமே வெற்றி பெற்றனர். சமவுடைமைப் புரட்சிக் கட்சி 370 இடங்களைப் பிடித்தனர், எனவே, இரண்டாம் இடத்தில் வந்தனர். என்றாலும், சமவுடைமைப் புரட்சிக் கட்சி முழுக்கட்சியாக அப்போது செயல்படவில்லை என்பதே உண்மை நிலைமை. இவர்கள் போல்செவிக்குகளுடன் 1917 அக்டோபர் முதல் 1918 ஏப்பிரல் வரை தேர்தல் உடன்பாட்டில் இருந்தனர். முதல் அரசமைப்பு சட்ட மன்றம் 1917 நவம்பர் 28 இல் கூடியது. ஆனால், அதன் ஆணையேற்பை 1918 ஜனவரி 5 வரை போல்செவிக்குகள் காலந்தாழ்த்தினர். அது கூடிய முதல் நாளிலேயே சோவியத்துகளை எதிர்த்துப் போராடத் தொடங்கியது. இது சோவியத்துகளின் அமைதி, நிலம் சார்ந்த தீர்மானங்களை நீக்கியது. எனவே, மறுநாளே சோவியத்துகளின் பேராயம், தன் ஆணையால் அரசமைப்பு சட்ட மன்றத்தைக் கலைத்துவிட்டது.
புரட்சியை அனைவரும் ஏற்காததால் 1917 முதல் 1922 வரை உருசிய உள்நாட்டுப் போர் தொடர்ந்தது. பின்னர், 1922 இல் சோவியத் ஒன்றியம் உருவாக்கப்பட்டது.
சொற்பிறப்பியல்
முதலில் இந்நிகழ்வு  அக்டோபர் படைப்புரட்சி (Октябрьский переворот) அல்லது மூன்றாம் எழுச்சி என்றே வழங்கியுள்ளது. லெனின் முழுநூல்கள் தொகுப்பின் முதல் பதிப்புகளில் இவ்வாறே குறிப்பிடப்படுகிறது. ஆனால், "переворот" எனும் உருசியச் சொல்லின் பொருள் "புரட்சி" அல்லது "எழுச்சி" அல்லது "கவிழ்த்தல்" என்பனவாகும். எனவே, முறியடிப்பு அல்லது படைப்புரட்சி அல்லது ஆட்சிக் கவிழ்ப்பு ("coup") என்பது சரியான மொழிபெயர்ப்பல்ல. நாளடைவில், அக்டோபர் புரட்சி (Октябрьская революция) எனும் சொல் பயன்பாட்டில் வந்தது. புதிய கிரிகொரிய நாட்காட்டியின்படி, நவம்பரில் நடந்ததால் இது "நவம்பர் புரட்சி" எனவும் வழங்கப்படுகிறது. 1927 இல் நடைபெற்ற புரட்சியின் 10 ஆம் ஆண்டு நிறைவுக் கொண்டாட்டங்களின் பின்னர், இப்புரட்சியின் அதிகார பூர்வமான பெயராக மாபெரும் அக்டோபர் சமூகவுடைமைப் புரட்சி என்னும் பெயரே வழங்கி வருகின்றது.
வெளி இணைப்புகள்
பகுப்பு:போல்செவிக் எழுச்சிகள் * பகுப்பு:அக்டோபர் நிகழ்வுகள்
கன்னியாகுமரி மாவட்ட இரயில்வே
1873 ல், தென்னிந்திய இரயில்வேயின் சென்னை அரசுப் பிரிவில் திருவாங்கூர் வரை இரயில் இணைப்புகளை நீடிக்க வேண்டும் என்று விரும்பினர். தலைமை பொறியாளர் திரு.பார்டன் என்பவர் கோவில்பட்டியில் இருந்து செங்கோட்டை வழியாக திருவனந்தபுரத்தை இணைக்கும் இரயில் பாதையை அமைக்க ஆலோசனை கூறினார். அதன் படி பல்வேறு ஆலோசனைகளுக்குப் பின் இரயில் பாதை அமைக்கப்பட்டது.1928 ஆம் ஆண்டில் நாகர்கோவிலுக்கு இரயில் இணைப்பை விரிவுபடுத்த வேண்டுமென கோரிக்கை விடுக்கப்பட்டது.
கன்னியாகுமரி மாவட்டத்தின் தந்தை திரு. நேசமணி, இந்திய நாடாளுமன்றத்தில் மார்ச் 8, 1965 அன்று இந்த பிரச்சினையை எழுப்பினார். திருநெல்வேலியில் இருந்து கன்னியாகுமரி வரை, பின்னர் திருவனந்தபுர நாகர்கோவிலுக்கு ரயில்வே இணைப்பை விரிவாக்க கோரியிருந்தார். இது அரசாங்கத்தால் ஏற்றுக்கொள்ளப்பட்டது.
References
பகுப்பு:கன்னியாகுமரி மாவட்டம்
622
கிபி 622 (DCXXII) பழைய ஜூலியன் நாட்காட்டியில் ஒரு சாதாரண ஆண்டாகும்.
மேற்கோள்கள்
*
ஓதோம் காட்டி
ஓதோம் காட்டி (Odom's indicator) என்பது பிராந்திய மயக்க மருந்து செலுத்தும்போது தண்டுவட மேலுறை இடைவெளியைக் கண்டறிய பயன்படும் ஒரு கருவியாகும். மருந்தை உட்செலுத்தலுக்கு எதிர்ப்பு குறைந்த பகுதியை கண்டறிவதன் மூலம் மயக்க மருந்தை உட்செலுத்தலாம் என்ற தாக்லியோட்டியின் கொள்கை அடிப்படையில் இந்த கருவி வேலை செய்கிறது. இம்முறையில் மயக்க மருந்து கொடுப்பது மகளிர் மருத்துவ அறுவை சிகிச்சைக்கு ஏற்றதாகும். முதுகெலும்பு மயக்க மருந்தின் அபாயங்கள் அல்லது தீமைகள் இல்லாமல் சிகிச்சையை தொடர வழிவகுக்கும் எனக் கருதப்பட்ட்து. தண்டுவட மேலுறை இடைவெளியில் உள்ள அழுத்தம் எதிர்மறையானது என்ற அனுமானத்தில் முதலில் ஓதோம் காட்டி வடிவமைக்கப்பட்டது. இக்கருவி பிரபலமாகவில்லை. உப்பிற்கு எதிர்ப்பு இழப்பு அல்லது காற்றுக்கு எதிர்ப்பு இழப்பு நுட்பங்கள் போன்ற மாற்று முறைகள் இப்போது பயன்படுத்தப்படுகின்றன.
மேற்கோள்கள்
பகுப்பு:மருத்துவக் கருவிகள் பகுப்பு:மயக்க மருந்து
வீரப்பட்டி பிடாரியம்மன் கோயில்
வீரப்பட்டி பிடாரியம்மன் கோயில் தமிழ்நாட்டில் புதுக்கோட்டை மாவட்டம், வீரப்பட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மான் தேசி மகளிர் கூட்டுறவு வங்கி
மான் பூர்வகுடி மகளிர் கூட்டுறவு வங்கி (Mann Deshi Mahila Sahakari Bank), இந்தியாவின் முதல் மகளிர் கூட்டுறவு வங்கி ஆகும். 1997ம் ஆண்டில் கிராமிய மகளிர் முன்னேற்றத்திற்காக நிறுவப்பட்ட இவ்வங்கி மகளிரால் மட்டுமே பங்கு மூலதனம் போட்டு நிர்வகிக்கப்படுகிறது. இதன் நிறுவனத் தலைவி சேத்னா கலா ஆவார். இக்கூட்டுறவு வங்கியில் தற்போது 1335 பெண்கள் உறுப்பினர்களாக உள்ளனர். இந்த மகளிர் கூட்டுறவு வங்கியின் தலைமையிடம், மகாராட்டிரா மாநிலத்தின் சதாரா மாவட்டத்தின் மான் தாலுகாவில் உள்ள மகஸ்வத் நகரத்தில் அமைந்துள்ளது. மகாராட்டிரா மாநிலத்தில் இவ்வங்கியின் எட்டு கிளைகள் உள்ளது.
இந்த வங்கியில் பெண்கள் மற்றும் ஆண்கள் கணக்கு தொடங்கலாம். ஆனால் பெண்கள் மட்டுமே கடன் பெறத் தகுதியுடையவர்கள். மான் தேசி மகளிர் வங்கி, ஒரு இலட்சம் பெண்களுக்கு கடந்த 25 ஆண்டுகளில் கடன் வழங்கியுள்ளது. வங்கியில் மொத்தம் ஒரு லட்சத்து ஏழாயிரம் பேர் கணக்கு வைத்துள்ளார்கள். அதில் 25% பேர் மட்டுமே ஆண்கள், மீதி 75% பேர் பெண்கள்.
வரலாறு
படிப்பறிவு இல்லாத சேதனா சின்கா மற்றும் காந்தாபாயும் மகஸ்வத் ஊரில் உள்ள வங்கியில் அன்றாடம் ரூபாய் 5 அல்லது 10 சேமிக்க கணக்கு திறப்பதற்கு வங்கிக்குச் சென்ற போது, வங்கி மேலாளர் கணக்கு திறக்க மறுத்தார். எனவே சேத்னா சின்காவுக்கு மகஸ்வத்தில் கூட்டுறவு வங்கியை தொடங்க வேண்டும் என்ற எண்ணம் எழும்பியது. வங்கி தொடங்க உரிமம் கோரி, சேத்னா சின்கா, 15 பெண்களுடன் மும்பையில் உள்ள இந்திய ரிசர்வ் வங்கியை அணுகி அனுமதி பெற்று, 1997ம் ஆண்டில் மகளிர் கூட்டுறவு வங்கியை நிறுவினார்.
வங்கி நடவடிக்கைகள்
இவ்வங்கியானது ஆண்களிடமிருந்து சேமிப்புத் தொகை பெற்றாலும்; கடன்கள் மட்டும் மகளிருக்கு மட்டுமே வழங்குகிறது. இவ்வங்கி சேமிப்பு கணக்கு, நடப்பு கணக்கு, தொடர் வைப்பு கணக்கு, நிலைத்த வைப்பு கணக்கு பெறுவதுடன், 4 முதல் 5 வரையிலான மகளிர் குழுக்களுக்கு கூட்டுப் பொறுப்பு அடிப்படையில் கடன் வழங்குகிறது. சுய தொழில் அடிப்படையில் சந்தையில்/தெருக்களில் பொருட்களை விற்பனை மகளிருக்கு வாரத்திற்கு ரூபாய் 30,000 வரை கடன் வழங்குகிறது. பருவகாலங்களில் மட்டும் வியாபாரம் செய்யும் குறுந்தொழில் மகளிருக்கு ரூபாய் 40,000 முதல் 5 இலட்சம் வரை ஈட்டுக் கடன் வழங்குகிறது. மேலும் மகளிருக்கு காசுக்கடன், நீண்ட காலக் கடன், மத்தியக்காலக் கடன், பொதுக்கடன், நகைக்கடன், வீட்டு வசதிக் கடன், வாகனக் கடன் மற்றும் நிதி மீதான கடன்கள் வழங்குகிறது. பெண்களின் நேரத்தை மிச்சப் படுத்துவதற்கு, கடன்களை வசூலிக்கும் முகவர்கள் நேரில் சென்று மகளிடருமிருந்து கடன்களை வசூலிக்கின்றனர். ஆண்டின் முடிவில் கிடைக்கும் இலாபத்திலிருந்து மகளிருக்கு ஈவுத்தொகை வழங்கப்படுகிறது.
வெளி இணைப்புகள்
பகுப்பு:கூட்டுறவு வங்கி பகுப்பு:இந்தியக் கூட்டுறவு வங்கிகள் பகுப்பு:கூட்டுறவு பகுப்பு:பெண்களுக்கான அமைப்புகள்
தங்கம்(I) சயனைடு
தங்கம்(I) சயனைடு (Gold(I) cyanide) என்பது AuCN என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தங்கம்(I) அயனியின் இருமச் சயனைடு என இது வகைப்படுத்தப்படுகிறது. நெடியற்றதாகவும் சுவையற்றதாகவும் மஞ்சள் நிறத்துடன் ஒரு திண்மமாக தங்கம்(I) சயனைடு காணப்படுகிறது. ஈரமான தங்கம்(I) சயனைடு நிலைப்புத்தன்மை அற்றதாகும்.
தயாரிப்பு
பொட்டாசியம் இருசயனோ ஆரேட்டுடன் ஐதரோகுளோரிக் அமிலத்தைச் சேர்த்து வினைபுரியச் செய்தால் தங்கம்(I) சயனைடு வீழ்படிவாகக் கிடைக்கிறது. தங்கம்(III) குளோரைடுடன் பொட்டாசியம் சயனைடு சேர்த்து வினைபுரியச் செய்தாலும் தங்கம்(I) சயனைடு உருவாகிறது.
வினைகள்
தங்கம்(I) சயனைடு திண்மமானது நீரில் கரையக்கூடிய சேர்மங்களை பல்வேறு சயனைடுகள், ஐதராக்சைடுகள், அமோனியா, தயோசல்பேட்டுகள் மற்றும் ஐதரோசல்பேட்டுகள் போன்ற ஈந்தணைவிகளுடன் உருவாக்குகிறது.
பெரும்பாலான தங்கம் சேர்மங்களைப் போலவே, இதுவும் வெப்பமடையும் போது உலோகத் தங்கமாக மாறுகிறது.
கட்டமைப்பு
தங்கம்(I) சயனைடானது AuCN இன் நேரியல் சங்கிலிகளைக் கொண்ட ஓர் ஒருங்கிணைப்பு பலபடியாகும். அதாவது ஒவ்வொரு Au(I) மையமும் கார்பன் மற்றும் நைட்ரசனுடன் பிணைக்கப்பட்டுள்ளன. a = 3.40 Å மற்றும் c = 5.09 Å அடையாள அளவுருக்களுடன் அறுகோண வடிவத்தை ஏற்றுள்ளது.
மேற்கோள்கள்
பகுப்பு:சயனைடுகள் பகுப்பு:தங்கம்(I) சேர்மங்கள்
பொன்னேரி பிடாரியம்மன் என்கிற காளியம்மன் கோயில்
பொன்னேரி பிடாரியம்மன் என்கிற காளியம்மன் கோயில் தமிழ்நாட்டில் நாமக்கல் மாவட்டம், பொன்னேரி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஈஸ்டர் முட்டை
thumb|230px|உக்ரைனிய ஈஸ்டர் முட்டைகள் அல்லது பியாஸான்கி. ஈஸ்டர் விடுமுறைக்காலம் அல்லது வசந்த காலத்தைக் கொண்டாடும் நோக்கோடு பரிசளிக்கபடும் விசேஷமாக அலங்கரிக்கப்பட்ட முட்டைகளே ஈஸ்டர் முட்டைகள் என்றழைக்கப்படுகின்றன. பேகன் நம்பிக்கையைச் சார்ந்தவர்களின் கொண்டாட்டத்தில், பூமியின் மறுபிறப்பின் அடையாளமாக முட்டை நம்பப்படுகிறது, இதனை தழுவி ஆரம்பகால கிறிஸ்தவர்கள் கிறிஸ்துவின் மறுபிறப்பின் அடையாளமாக முட்டைகளை ஏற்றனர்.
பழங்கால வழக்கங்களில் சாயம் பூசப்பட்ட அடிக்கப்பட்ட அல்லது வண்ணம் பூசப்பட்ட முட்டைகள் பயன்படுத்தப்பட்டன, ஆனால் தற்கால வழக்கில், சாக்லெட் முட்டைகள், ஜெல்லி பீன்கள் போன்ற உண்ணக்கூடிய பொருட்களை உள்ளடக்கிய பிளாஸ்டிக் முட்டைகள் புழக்கத்திற்கு வந்துள்ளன. இந்த முட்டைகள், பெரும்பாலும் ஈஸ்டர் முயலால் தந்திரமாக மறைத்து வைக்கப்பட்டு, ஈஸ்டர் அன்று காலையில் குழந்தைகள் கண்டறியுமாறு வைக்கப்படும். இல்லையென்றால், அவை பொதுவாக புற்கள், வைக்கோல்களால் அலங்கரிக்கப்பட்ட பறவையின் கூடு போன்ற தோற்றத்தில் செய்யப்பட்ட கூடையில் வைக்கப்படுகின்றன.
தோற்றம் மற்றும் நாட்டுப்புறக் கதைகள்
thumb|220px|சொர்பியன் ஈஸ்டர் முட்டைகள் thumb|220px|போலிஷ் ஈஸ்டர் முட்டைகள் thumb|220px| ஃபேபெரெஜ் முட்டைகள் என்பவை, ரஷ்யாவைச் சார்ந்தா ஜார் மன்னர் அலக்ஸாண்டர் III -ஆல் அவருடைய மனைவி மரியா ஃப்யோடோரோவானவுக்கு பரிசளிப்பதற்காக உருவாக்கப்பட்டது
முட்டையானது, ஒரு புதிய வாழ்வின் தொடக்கத்தின் அடையாளமாக பெரும்பாலும் பயன்படுத்தப்படுகிறது, ஒரு முட்டை அடைகாக்கப்பட்டு அதிலிருந்து புதிய கோழிக்குஞ்சு வெளிவருவது புது வாழ்வின் குறியீடாக இருக்கிறது.
பழங்கால ஜோரோஸ்டிரியன்கள், அவர்களுடைய புத்தாண்டு கொண்டாட்டமான நவ்ரூஸுக்காக முட்டைகள் மீது வண்ணம் பூசினார்கள், இந்த கொண்டாட்டம் வசந்தகால சம இரவுபகல் நாளில் நடக்கிறது. நவ்ரூஸ் பாரம்பரியம் ஏறத்தாழ 2500 ஆண்டுகளுக்கு நடைமுறையிலிருந்தது. ஜோரோஸ்டிரியன்களின் புத்தாண்டு கொண்டாட்டத்தில் காட்சிப்படுத்தப்படும், ஹாஃப்ட் சீன் என்பதில் அலங்கரிக்கப்பட்ட முட்டைகள் முக்கிய இடம் பிடிக்கின்றன. பெர்ஸெபோலிஸ் சுவர்களில் உள்ள சிற்பங்களில், நவ்ரூஸ் கொண்டாட்டத்தில் மன்னனுக்கென மக்கள் முட்டைகள் கொண்டு செல்வது போன்ற காட்சிகள் செதுக்கப்பட்டுள்ளன.
யூத இனப் பண்டிகையான பாஸ்ஓவர் செடர் என்பதில், வேக வைக்கப்பட்ட முட்டை உப்பு நீரில் முக்கப்பட்டு, ஜெருசலேம் கோயிலில் பண்டிகைக் கால காணிக்கையாகத் தரப்படுகிறது.
கிறிஸ்தவ சமயத்திற்கு முந்தைய, சாக்ஸோன்ஸ் என்ற மதத்தினர் இயோஸ்டர் என்ற வசந்தகால தேவதையை வணங்கினார்கள், இந்த தேவதையின் விருந்து, வசந்தகால சம இரவு பகல் நாளில் மார்ச் 21 -ஆம் தேதியை ஒட்டி நடத்தப்படுகிறது. இந்த தேவதையின் விலங்காக, வசந்தகால முயல் கருதப்படுகிறது. இயோஸ்டர் முட்டைகள் மற்றும் முயல்களுடன் இணைந்தது என்று சிலர் கூறுகின்றனர், மற்றும் வசந்தகாலத்தின் பூமி மீண்டும் பிறப்பது முட்டையால் அடையாளம் காட்டப்படுகிறது என்றும் நம்புகின்றனர். பீட் வெனராபிலிஸ் என்ற ஏழாம் நூற்றாண்டைச் சேர்ந்த பெனக்டிக்டைன் துறவி எழுதிய புத்தகங்களிலிருந்து இயோஸ்டர் தேவதையைப் பற்றி தெரியவருகிறது. ஆங்கிலோ-சாக்ஸோன்கள் இடையே நடந்த இயோஸ்டரின் பேகன் வழிபாடு முறைகள் இவர் எழுதத் தொடங்குவதற்கு முன்பே அழிந்து விட்டதாக பீட் என்பவர் கூறுகிறார். பீட் எழுதிய டி டெம்போரம் ரேஷனெ என்பது இந்த தேவதையுடைய பெயர் பண்டிகைக்கு சூட்டப்பட்டதை விவரிக்கிறது, ஆனால் முட்டைகளைப் பற்றி எந்த விவரங்களும் அதில் இல்லை.
18 ஆம் நூற்றாண்டைச் சேர்ந்த ஜாக்கப் கிரிம் போன்றவர்களின் கருத்துப்படி, ஜெர்மானிய தேவதையான ஆஸ்டாரா என்பவர் மூலமாகத்தான் ஈஸ்டர் முட்டைகள் பேகன் நம்பிக்கையுடன் இணைந்தது என்று நம்பப்படுகிறது.
ஜெர்மானிய சொல்லான இயோஸ்டர் என்பதிலிருந்து இந்த விழாவுக்கான ஆங்கிலப் பெயர் ஈஸ்டர் என்பது மருவி வந்தது. ஜெர்மானிய மொழிகளில் மட்டும் இயோஸ்டர் என்பதன் மருவுகள் விடுமுறையைக் குறிக்கின்றன. பெரும்பாலான ஐரோப்பிய மொழிகள், ஹீப்ரூ பண்டிகையான கடந்து செல்லுதல் என்று பொருள்படும், பாஷ்  என்பதிலிருந்து இதற்கான சொல்லப் பெற்றன. எடுத்துக்காட்டாக, ஸ்பானிஷ் மொழியில் பாஸ்குவா ; பிரெஞ்சில் பாக்வஸ் ; டச்சு மொழியில் பாசன், கிரேக்கம், ரஷ்ய மறும் பெரும்பாலான கிழக்கத்திய பழமையான நாடுகளில், பாஷ்ஷா. இடைக்கால ஆங்கிலத்தில், இந்த சொல் பாஷ் என்றே அழைக்கப்பட்டன, இது நவீனகால ஒலிப்பு சார் சொற்களில் வைக்கப்பட்டுள்ளது. செர்பியன் உஸ்க்ர்ஸ் போன்ற சில மொழிகளில், உயிர்த்தெழுதல் என்று பொருள்படும் சொல்லைப் பயன்படுத்துகின்றனர்.
போப் கிரிகோரி தி கிரேட் என்ற மதகுரு மிஷனரிகளிடம், பழங்கால மத இடங்கள் மற்றும் பண்டிகைகளைப் பயன்படுத்துமாறு கூறினார் மற்றும் அவற்றை சாத்தியமான இடங்களில் கிறிஸ்தவ சடங்குகளுடன் சேர்க்குமாறு கூறினார். கிறிஸ்துவின் மறுபிறப்பு கொண்டாட்டங்களானது, இயோஸ்டரின் பேகன் விருந்துடன் இணைப்பதற்கு பொருத்தமாக இருந்தது. மேலும் பல மரபுகளும் கிறிஸ்தவ விழாக்களுடன் சேர்க்கப்பட்டன. மேலும், நாட்டுப்புற கதைகளில், முயல்களின் (பின்னர் ஈஸ்டர் முயல்கள் என்றழைக்கப்பட்டன) வளர்ச்சி (அவை எங்கு தன்னுடைய குட்டிகளை வளர்க்கின்றன) மற்றும் ப்ளோவர் பறவைகளின் கூடுகள் ஆகியவை தொடர்பாக இருந்த குழப்பங்கள் மூலமாக முயல்களையும் முட்டைகளையும் கூட இணைப்பது சாத்தியமாயிற்று.
கிறிஸ்தவ அடையாளங்கள் மற்றும் நடைமுறைகள்
thumb|உக்ரைனின், லிவிவ் நகரத்தில், பஸ்கா (ஈஸ்டர்) பண்டிகையில் ஒரு பரம்பரிய மதகுறி ஈஸ்டர் கூடைகளை ஆசீர்வதிக்கிறார். முட்டையானது, கல்லறையின் குறியீடாகவும், அதனை உடைப்பதன் மூலம் வாழ்க்கை புதுப்பிக்கப்படுவது அல்லது மீட்டெடுக்கப்படுவது சுட்டிக்காட்டப்படுகிறது. சிலுவையில் அறையப்பட்டு தியாகம் செய்ததன் மூலமாக உலகம் மற்றும் மனித இனத்தின் மீட்புக்காக இயேசு கிறிஸ்து சிந்திய இரத்தத்தைச் சிவப்பு நிறம் குறிக்கிறது. முட்டையானது மறுபிறப்பின் குறியீடாகும்: செயலற்று முடங்கியுள்ள அதில் புதிய வாழ்வு வைக்கப்பட்டிருக்கிறது.
மிகவும் பாரம்பரியமான கிறிஸ்தவர்களால், ஈஸ்டர் முட்டை என்பது, விரதத்தை முடிப்பதன் கொண்டாட்டத்தில் மட்டுமன்றி, இயேசு மீண்டும் பிறந்ததற்கான அடையாளமாகவும் கருதப்படுகிறது. பாரம்பரியமாக, ஈஸ்டர் முட்டைகள் சிவப்பு நிறம் பூசப்பட்டு வருகிறது, அது இயேசு சிலுவையில் சிந்திய ரத்தத்தைக் குறிக்கிறது, அதனுடைய கடின ஓடு கிறிஸ்துவின் மூடப்பட்ட கல்லறையையும், அதனை உடைப்பது, மரணத்திலிருந்து அவர் உயிர்த்தெழுதலையும் குறிக்கிறது.
பாரம்பரிய மற்றும் கிழக்கத்திய கத்தோலிக்க திருச்சபைகளில், பாஸ்கால் விரதத்தின் இறுதியில் ஈஸ்டர் முட்டைகள் சபை குருவினால் ஆசீர்வதிக்கப்பட்டு, பக்தர்களுக்கு விநியோகிக்கப்படும். ஒவ்வொரு வீட்டிலிருந்து, ஈஸ்டர் கூடைகளும், தேவாலயத்துக்கு கொண்டு வரப்படும், அதில் ஈஸ்டர் முட்டைகள் மட்டுமின்றி, பஸ்கா, குலிச் அல்லது ஈஸ்டர் ரொட்டிகள் போன்ற பிற பஸ்கா உணவுகள் கொண்டுவரப்பட்டு அது சபைகுருவால் ஆசீர்வதிக்கப்படும்.
சில மரபுகளில், பாஸ்கால்டைடின்போது, ஈஸ்டர் முட்டைகளுடனான பஸ்கா வாழ்த்துக்கள் இறந்தவர்களுக்காகவும் கூறப்படுகிறது. பஸ்காவின் இரண்டாவது திங்கள் அல்லது செவ்வாய் அன்று, நினைவுகூறுதல் சேவையில் மக்கள் ஆசீர்வதிக்கப்பட்ட முட்டைகளை கல்லறைக்கு கொண்டுவந்து, மகிழ்ச்சியான பஸ்கா வாழ்த்தான, "கிறிஸ்து உயிர்த்தெழுந்தார்", என்று இறந்துபோன தங்கள் உறவினர்களிடம் கூறுவார்கள்.
தெய்வீக புராணங்கள்
குறியீடுகள் மற்றும் அடையாளங்கள் சார்ந்து, ஈஸ்டர் முட்டைகளின் தோற்றத்தை மேலே கூறப்பட்டவாறு விவரிக்கலாம். ஆனால் கிழக்கத்திய கிறிஸ்தவ மார்க்கத்தினர், கிறிஸ்துவின் கல்லறைக்கு வந்தபோது, மற்றொரு பெண்ணுடன் பகிர்ந்து கொள்வதற்காக மகதலேனா மரியாள் வேகவைக்கப்பட்ட முட்டைகளைக் கொண்டு வந்ததாகவும், அவர்கள் உயிர்த்தெழுந்த கிறிஸ்துவைப் பார்த்தவுடன் அந்த முட்டைகள் சிவப்பாக மாறி விட்டதாகவும் கூறுகின்றனர்.
ஒரு வேறுபட்ட, ஆனால் முரண்பாடுகள் ஏதுமற்ற புராணத்தின்படி, மகதலேனா மரியாள் நற்செய்தியைப் பரப்புவதற்காக செய்த முயற்சிகள் விவரிக்கப்பட்டுள்ளன. இந்த மரபின்படி, இயேசு விண்ணுலகிற்கு சென்ற நாளுக்கு பின்னர், மரியாள் ரோம மன்னனிடம் சென்று, அவனை வாழ்த்தி, "இயேசு உயிர்த்தெழுந்தார்" என்று கூறினாள் என்றும், அங்கு மன்னன், மேசை மேல் இருந்த ஒரு முட்டையைச் சுட்டிக்காட்டி, "இந்த முட்டை சிவப்பாக மாறாத வரை, இயேசு உயிர்த்தெழுந்திருக்கவில்லை" என்று கூறினான். அவன் இவ்வாறு கூறிய உடனே, முட்டையானது இரத்த சிவப்பாக மாறியது.
அலங்கரித்தல் நுட்பங்கள்
thumb|250px|ஹனாக்கே கிராஸ்லைஸ், செக் குடியரசைச் சேர்ந்த ஹனா பகுதியினரின் ஈஸ்டர் முட்டைகள், மூங்கில்களால் அலங்கரிக்கப்பட்டவை thumb|250px| துளையிடப்பட்ட முட்டை, தூங்கும் அழகி பல்கேரியா, ரஷ்யா, ருமேனியா, உக்ரைன், போலந்து மற்றும் பிற ஸ்லாவிக் நாடுகளின் நாட்டுப்புற வழக்கங்களின்படி ஈஸ்டர் முட்டைகள் புதிய வாழ்வின் பிரசித்திப் பெற்ற அடையாளமாகும். ஒரு பட்டிக் (மெழுகுப் பொருள்) செயல்முறையின் மூலம் அழகான, சிறந்த வண்ணங்கள் கொண்ட முட்டைகள் உருவாக்கப்படுகின்றன, இதற்கான பிரபலமான எடுத்துக்காட்டு, உக்ரேனியன் பியாஸான்கா. ரஷ்யன் இம்பீரியல் கோர்ட்டிற்காக, பேபெர்ஜ் வொர்க்ஷாப்கள் சிறப்பாக நகைகளால் அலங்கரிக்கப்பட்ட ஈஸ்டர் முட்டைகள் உருவாக்கப்பட்டன. உருவாக்கப்படும் இந்த பொருட்களில், சிறிய பறவைகள் அல்லது கப்பல்கள் போன்றவை மறைவாக வைக்கப்படுகின்றன. அல்பெர்ட்டாவில் உள்ள வெஜிரிவில்லே என்ற இடத்தில் 27 அடி (9 மீ) பியாஸான்கா சிற்பம் வைக்கப்பட்டுள்ளது.
ஈஸ்டருக்காக முட்டைகளை வேக வைக்கும்போது, அவற்றுடன் வெங்காய சருகுகளைச் சேர்த்து வேக வைப்பதன் மூலம் சிவப்பு நிறத்தைப் பெற முடியும். வெவ்வேறு நிறமான உல்லன் நூற்கண்டுகளுடன், வெங்காய தோலைச் சேர்த்து கட்டுவதன் மூலம் பல வகைகளில் நிறங்கள் பெறப்படுகின்றன. இங்கிலாந்திற்கு வடக்கே இவற்றை பேஸ் முட்டைகள் அல்லது பேஸ்ட் முட்டைகள் என்று அழைக்கின்றனர், இது இடைக்கால ஆங்கில சொல்லான பேஸ்க் என்பதிலிருந்து தோன்றியது. இவை பெரும்பாலும் ஒரு முட்டை உடைத்தல் போட்டிக்கு பின்னர் உண்ணப்படுகின்றன.
ஈஸ்டர் முட்டை மரபுகள்
left|thumb|230px|ஆஸ்திரியாவிலுள்ள வியன்னாவின் ஈஸ்டர் முட்டைகள்
முட்டை வேட்டையின்போது வீட்டினுள்ளும், வெளியேயும் வேகவைக்கப்பட்ட அல்லது செயற்கை முட்டைகளில் சாக்லெட் மிட்டாய்கள் நிரப்பப்பட்டு பல வடிவங்களில் அலங்கரிக்கப்பட்ட முட்டைகள் குழந்தைகள் கண்டுபிடிப்பதற்காக மறைத்து வைக்கப்படுகின்றன.
உண்மையான முட்டைகளைக் கொண்டு முட்டை உடைத்தல் போட்டிகளும் நடத்தப்படுகின்றன.